Mykistävä havainto 500 miljoonan valovuoden päässä: Tähti iPTF14hls on räjähtänyt jo useasti, muttei kuole | tiede | Finland News
Mykistävä havainto 500 miljoonan valovuoden päässä: Tähti iPTF14hls on räjähtänyt jo useasti, muttei kuole
tiede / 2017-11-08
Tähti nimeltä iPTF14hls ei suostu kuolemaan, vaikka on räjähtänyt supernovaksi jo lukuisia kertoja.
Tiedemiesten mukaan kyseessä on ensimmäinen koskaan havaittu superpitkä supernova.
Supernova iPTF14hls havaittiin ensimmäisen kerran syyskuussa 2014. Vielä silloin sitä pidettiin normaalina supernovahavaintona.
Kuolevan tähden räjähdyksessä syntyvä supernova kestää tavallisesti noin 100 päivää, ennen kuin se hiipuu. Tämä supernova kuitenkin näytti vuoroin kirkastuvan ja vuoroin hiipuvan 600 päivän ajan, kertoo Nature-tiedelehdessä keskiviikkona julkistettu tutkimus.
– Ensin ajattelin sen olevan joku läheinen tähti Linnunradassamme, jonka kirkkaus vaihtelee. Mutta kun tutkimme tarkemmin, niin havaitsimme kyseessä olevan supernovan 500 miljoonan valovuoden päässä. Emme koskaan ole nähneet vastaavaa, kertoi California-yliopiston tutkija Iair Arcavi CNN:lle.
Astronomit kävivät läpi vanhempia arkistoja ja hoksasivat, että sama supernova oli havaittu jo 1954. Jostain syystä tähti oli jatkanut elämäänsä räjähtääkseen taas, ja jälleen jatkaen olemassa oloaan.
– Tämä tarkoittaa, että meillä on yhä paljon opittavaa siitä, kuinka massiiviset tähdet kehittyvät ja räjähtävät. Kun ottaa huomioon kuinka paljon massaa ja energiaa vapautuu, ja jos tällaiset ovat yleisiä tapauksia, on niillä iso vaikutus ympäristöönsä. Esimerkiksi tämä supernova vaikuttaa koko omaan galaksiinsa, Arcavi kertoo.
Havaittu tähti on 50 kertaa omaa Aurinkoamme suurempi. Räjähdys on pitkäikäisin koskaan havaittu. Kyseessä saattaa myös olla suurin havaittu supernova.
Tutkimuksen esittämän teorian mukaan kyse saattaa olla siitä, että tähden ydin saavuttaa niin korkean lämpötilan, että energia muuntuu materiaksi ja antimateriaksi.
– Kun tällainen tapahtuu, tulee tähdestä epävakaa ja se voi osittain räjähtää. Tosin vain ulkoinen kerros jättäen ytimen jäljelle. Sen jälkeen tähti vakautuu ja saattaa käydä läpi saman prosessin muutaman vuoden tai vuosikymmenen välein. Lopulta se räjähtää kokonaan, Arcavi toteaa.
Kaikki tutkijat eivät teoriaa allekirjoita.
– Tällaisia räjähdyksiä tapahtui vain universumin alkuaikoina, ja niiden pitäisi jo olla kadonneita. Kyse on samasta kuin jos nyt löydettäisiin elävä dinosaurus. Jos sellainen löytyisi, niin toki kysyisi, että onko kyseessä edes dinosaurus, vertaa Las Cumbres -observatorion johtaja Andy Howell.
Karjakaubeb Ikku-Pekka – suomalaista ex-urheilijaa nauratti sveitsiläisten nimisekoilu: ”Voin olla ihan hyvin IP:kin”
Entisen yleisurheilutähden nimen kirjoittaminen tuotti vaikeuksia sveitsiläisessä harjoituskeskuksessa.
9 kansanedustajaa kertoo, missä Trump on onnistunut ja missä ei: ”Ainakin yhden vaalilupauksen hän on pitänyt”
Donald Trump voitti Yhdysvaltain presidentinvaalit tasan vuosi sitten.
VaLePan lataus toi arvokkaan kotivoiton – Mestarien liigan lohkovaihe lähellä
VaLePa löi Tshekin mestarin kotikentällään.
Jenni Alexandrova ja Jussi Heikelä elävät uusperhearkea – Alexandrovan pojalta liikuttava toive äidilleen
Radiojuontajat Jenni Alexandrova ja Jussi Heikelä vierailivat viinintuottaja Bollingerin tilaisuudessa keskiviikkoiltana.
Voe Epelin ja Valtterin Vermon-reissu meni nappiin – ”Olen treenannut aiempaa vähemmän”
Illan Toto65-pankki Star Martini petti pelaajat yllättävällä tavalla.
Musiikintekijät arvostelevat Yleä Saara Aallon valinnasta viisuedustajaksi – näin Yle vastaa: ”Tähän on oikeus”
Yle muistuttaa, että sillä on oikeus muuttaa kilpailun toteutustapaa.
Marine Le Pen voi joutua vastuuseen raaoista Isis-twiiteistä
Ranskan parlamentin alahuone kansalliskokous on poistanut syytesuojan äärioikeistojohtaja Marine Le Peniltä.